ང་ཚོ་བཙན་བྱོལ་སྤྱི་ཚོགས་ལ་མཚོན་ན་ཨ་རིའི་རླུང་འཕྲིན་དང་ཨེ་ཤ་ཡ་རླུང་འཕྲིན་གཉིས་ཀྱིས་གཙོས་པའི་བོད་ཀྱི་དུས་བབ་དང་།བང་ཆེན་ཚགས་ཤོག་བཅས་གསར་འགྱུར་ལས་རིགས་ཀྱི་དྲ་བ་དང་རླུང་འཕྲིན།བརྙན་འཕྲིན་སོགས་ནི་ད་ལྟའི་བཙན་བྱོལ་སྤྱི་ཚོགས་ལ་དཔག་ན།གང་ཙམ་ཞིག་ཡོད་དང་ཡོད་བཞིན་པ་ཚང་མར་ངེས་གསལ་ལྟར་རེད།འོན་ཀྱང་དྲ་བར་མཚོན་ན་ཆབ་སྲིད་ཀྱི་ཉོག་མ་དང་མ་འདྲེས་པའི་རྩོམ་རིག་རྐྱང་པའི་ཕྱོགས་སུ་བསྐྱོད་བཞིན་པའི་དྲ་ཚིགས་ཅུང་དཀོན་པོར་མཐོང་།དེ་ཡང་རེ་ཟུང་ཞིག་ཡོད་ཀྱང་སྤྱི་ཚོགས་ཀྱི་དོ་སྣང་ཆུང་པ་སོགས་ཀྱི་རྐྱེན་པས་ཕན་ནུས་ཆེན་པོ་ཐོན་མེད་པར་སྣང་།དེ་བས་ཁ་ཕྱོགས་འདི་གཙོ་བོར་འཛིན་ཕྱིར་ངེད་དྲ་ཚིགས་ད་ནས་བཟུང་རྩོམ་རིག་རྐྱང་བའི་དྲ་ངོས་སུ་བསྒྱུར་གཏན་འཁེལ་ཟིན།